钦定古今图书集成/理学汇编/经籍典/第054卷 > 《易原》 > 图书卦气图
## 钦定古今图书集成/理学汇编/经籍典/第054卷 > 《易原》 > 图书卦气图

先儒云：“天干始甲而终癸，《河图》生成之数也。地支起
子而终亥，《洛书》奇偶之数也。”故干以纪天之运，支以
纪地之位而已。以支配干，所以合天地之气也。天地
之气合，则干以生之，支以成之，而五气之数全矣。干
合于支，则五其六；支合于干，则六其五，六五相生，而
六十之数成矣。大哉戊己之德，其万物化生之基乎！
戊己不四，则变化不行，而生生之道息矣。五行适均，
而支之土四地以土为基也。戊己天地之精气，专阴
专阳，故其气大而有馀。辰戌丑未，分阴分阳，故其气
散逸而不足。若夫干阳行支阳，干阴行支阴，五六自
然之化也。支退而右，干进而左，天气左旋，地道右行
也。支派其方，而干气流行，天圆而动，地方而静也。必
以二者。天地合而后万物生。万物生而后万事起也。
即其行五气之运也。要其来一气之变也。故干支之
运。非有所始。非有所终。所谓终始者。以其行于元会
运世。月日时分杪者而为言耳。若就一岁之运言
之，天地温和之气，生于西北而盛于东南；天地严凝
之气，生于东南而盛于西北。故先儒又云：“天一地六
播于冬，天三地八播于春。”天之阳数生之，故冬春之
月卦皆阳爻，地之阴数成之乃寒，阴气正盛也。故冬
寒而春渐煖，阴极生阳也。“地二天七播于夏，地四天
九播于秋。地之阴数生之，故夏秋之月，卦皆阴爻。天
之阳数成之乃热，阳气正盛也。故夏热而秋渐凉，阳
极生阴也。天五地十，为万物母，尊居于中以配天，代
天而生万物，故不名时而播于四时也。”又八卦始画，
皆止三爻。《干》数九，三九二十七；《坤》数六，三六一十八，
合成四十有五。《震》《坎》《艮》数皆七，三七各二十“一，巽离
兑数皆八，三八各二十四，正偶相合亦各成四十有
五，合八卦共成一百八十”，合八卦之因重而得三百
六十，以成岁功，与律之三乘无以异也。